Dragon Lord

Dragon Lord er en hongkongkinesisk actionkomedie og kampsportfilm fra 1982 regissert av Jackie Chan. Filmen handler om Dragon, en uregjerlig ung mann som beskjeftiger tiden med å trene kampkunst, jakte på jenter og bedrive ugagn sammen med sin venn Cowboy, ofte til forargelse for de eldre. Han forsøker å vinne en ung kvinnes gunst ved å sende henne kjærlighetserklæringer via en drage. Dragen lander tilfeldigvis på taket til en forbryterbande som smugler kinesiske kulturskatter ut av landet. Både Dragon og Cowboy bli ufrivillig viklet inn i dette og blir til slutt tvunget til å ta et oppgjør med bandelederen når han kidnapper Cowboys far. Jackie Chan spiller selv hovedrollen, mens sentrale biroller spilles av Mars, Hwang In-shik og Tien Feng. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale. 

Dragon Lord gjorde det noe dårligere i Hongkong enn forventet, men ble en stor suksess i Japan og spesielt i Sør-Korea hvor den ble den mest besøkte filmen i 1982.

Om filmen 
Filmen regnes som en overgang fra Jackie Chans periodiske actionfilmer slik som Drunken Master og The Young Master og til mer moderne actionfilmer som My Lucky Stars og Police Story.

Den ble ikke satt opp på kino i Norge, men ble utgitt på leievideo rundt 1983.

Rollebesetning 

 Jackie Chan – Dragon Ho / Lung
 Mars – Cowboy Chin
 Hwang In-Shik – Bandesjefen
 Tien Feng – Dragons far
 Shirley Yim – Alice / Lai (som Sidney Yim)
 Wai-Man Chan – Tiger (as Hui-Min Chen)
 Paul Chang – Cowboys far
 Fung Hak-on – The Killer King (som Ke-An Fung)
 Kang-Yeh Cheng – Ah Dee
 Fung Feng – dommeren
 Kang Ho – dommer
 Kam-kwong Ho – kommentatoren
 Pak-kwong Ho – Spectator
 Yeong-mun Kwon – The Hatchetman (som Kuen Wing-Man)
 Lei Suet – Alice (som Sidney Yim)
 Corey Yuen – Lu Chen, gjengmedlem
 Mang Hoi – Lu Chen, gjengmedlem
 Alan Chui Chung-San - Lu Chen, gjengmedlem
 Yuan-li Wu – The Matchmaker (som Yuen-Yee Ny)
 Yan Tsan Tang – smuggler
 Po Tai – Ah Dum Pao (som Tai Do)
 Clement Yip – kjeltring
 Benny Lai – Braves' lagspiller
 Johnny Cheung – smuggler

Referanser

Eksterne lenker 
 

Filmer fra 1982
Hongkongkinesiske actionkomedier
Hongkongkinesiske kampsportfilmer
Filmer lagt til Kina